runetrust/blame-folketinget-dk huggingface dataset:
Pelle Dragsted (EL), 2022-12-20:
Jeg tror, de fleste af os kan huske vores nye økonomiministers – og tillykke med ministerposten – sådan lidt braldrende udtalelser i Debatten for år tilbage om, at nu havde man sparet milliarder på skattevæsenet og det sådan set ikke havde haft nogen som helst negativ effekt.
Søren Pind (V), 2012-05-02:
Det kan godt være, at vi er nået så langt i den politiske diskurs, at man ikke længere undrer sig over, at Socialdemokraterne siger et og gør noget andet, men nu har det dog alligevel antaget den karakter, at det også sker i udlandet, altså at man også gør det over for en EU-kommissær.
Ulla Tørnæs (V), 1998-06-25:
Vælgerne bryder sig ikke om at blive holdt for nar af politikere, der kun tænker på at klæbe sig fast til taburetterne, og de seneste meningsmålinger er da heldigvis et glimrende bevis på, at regeringen på grund af pinsepakken bliver straffet for sine brudte løfter.
Karina Adsbøl (DF), 2012-02-08:
Det synes jeg faktisk er meget problematisk, for selv om man har et barn og har været ude i nogle problemer – man er måske blevet narkoman og kan ikke varetage sit barns tarv – er der jo ofte nogle gode bedsteforældre, og om ikke andet kunne de jo, selv om barnet måske skal i en plejefamilie, aflaste dem hver anden weekend, så der ikke både behøver at være en plejefamilie og en aflastningsfamilie til barnet.
Kim Edberg Andersen (DD), 2024-10-10:
Udgangspunktet for Danmarksdemokraterne er, at når man kommer med et lovforslag, der er fornuftigt, og det er det her, og når erhvervet selv siger, at F-gasserne er noget, som de selv ønsker en autorisation inden for, og når de også er glade for det, vil Danmarksdemokraterne selvfølgelig også gerne hjælpe regeringen med at blive glade, så vi støtter selvfølgelig lovforslaget.
Søren Krarup (DF), 2005-05-25:
Jeg synes jo altså, at hr. Søren Pind har været genstand for en aldeles urimelig behandling i offentligheden, og jeg vil lige gentage, at det, som hans forslag drejer sig om, jo simpelt hen er at sikre Vesterbros gader imod den frygtelige risiko, som beboerne og først og fremmest naturligvis de børn, der løber og leger med de ting, der ligger på gaden, er udsat for.
Finn Sørensen (EL), 2013-06-28:
Kan ordføreren bekræfte, at dette lovforslag først og fremmest drejer sig om at sikre et forsørgelsesgrundlag og nogle uddannelsesmuligheder for de 12.000-14.000 dagpengemodtagere, der ellers ville få 0 kr., når de mistede dagpengeretten her den 1. juli?
Mads Rørvig (V), 2014-11-27:
Lovforslaget skal ændre på dette, og ved at ændre i den nordiske dobbeltbeskatningsoverenskomst vil pensioner fremadrettet blive beskattet i de dele af riget, hvor de udbetales, i det tilfælde at modtager har haft fradrag i den del af riget, hvor pensionen er indbetalt, eller hvis bidrag betalt af arbejdsgiver ikke er blevet beskattet samme sted.
Brian Mikkelsen (KF), 2002-05-07:
Endelig synes der ikke, som Venstres ordfører hr. Kim Andersen var inde på, at være det store behov for at udvide de nuværende klagemuligheder med et ankenævn, idet det kun er i - jeg sad og omregnede hr. Kim Andersens 86 afslag til procent af det samlede antal - 4 pct. af samtlige klagesager i perioden 1998 til 2001, der blev givet afslag på adgang og i langt hovedparten af tilfældene af hensyn til privatlivets fred.
Pernille Blach Hansen (S), 2004-09-07:
Baggrunden for, at jeg spørger, er selvfølgelig, som flere spørgere har fremhævet, at den finanslov, vi læser nu for næste år, opererer med endnu flere besparelser på Miljøministeriets budget oven i den milliard, der allerede er forsvundet. Men dertil kommer jo også, at vi kan læse, at der i de følgende år vil være fortsatte besparelser.
Lene Hansen (S), 2006-12-14:
Jeg hører også, at sundhedsministeren vil til at lave benchmarking på området, og så kunne jeg jo godt tænke mig at høre, om sundhedsministeren har foreslået regionerne eller har inspireret regionerne til, at de kunne gennemføre nogle tidsstudier på stråleterapiafdelingerne for derigennem at udnytte rammerne noget bedre.
Ellen Trane Nørby (V), 2010-04-20:
Det kan vi ikke af flere årsager, men mest af alt synes vi jo, at det er ret paradoksalt, at Socialdemokraterne nu i mere end 6 år har talt om, at der skal indføres en fattigdomsgrænse i Danmark, men fortsat ikke er kommet med et bud på, hvordan den fattigdomsgrænse skal se ud, hvem den skal omfatte, hvordan den skal beregnes, og hvordan den skal skrues sammen.
Vibeke Peschardt (RV), 1999-11-19:
Vi kunne vælge at trække hele klaviaturet ud og lave de maksimale ordninger i den maksimale tid, hvis det ikke lige var, fordi det, vi står med her, er et konjunkturinstrument, som det hedder på et frygteligt dansk. Der står i underteksten til overskriften på lovforslaget, at nu ophæver man de udløbne bestemmelser om sabbatorloven.
Hans-Pavia Rosing (S), 2001-10-04:
Når Greenpeace med historien i rygsækken, den historie, som jeg også lige nævnte, kommer derop, kan jeg jo altså ikke smide dem ud - det er et frit land, vi bor i, og vi har også diskuteret med dem osv. - men den måde, de kommer sejlende derop på, i et flot skib med helikopter, og her kommer vi, nu skal I bare høre, vi er imod det.
Anders Samuelsen (RV), 1998-04-03:
Grunden til, at det er så vigtigt at få registreret alle erhvervsfiskere, er dels, at vi skal vide, hvor mange der reelt er, og dels, at vi skal sørge for, at der kun gives erhvervsfiskertilladelse til det antal fiskere, der er plads til set i lyset af de fiskekvoter, vi har i Danmark.
Louise Schack Elholm (V), 2011-10-12:
Ja, endnu et spørgsmål, jeg har til ministeren for by, bolig og landdistrikter: Når regeringen i regeringsgrundlaget oplyser, at den vil gennemgå lejelovgivningen »med henblik på at lejere skal have bedre beskyttelse mod urimelige huslejeforhøjelser i forbindelse med moderniseringer og urimeligt høje istandsættelsesregninger ved fraflytning fra en lejlighed«, skal det så gøres med inddragelse af parterne på området?
Maja Panduro (S), 2010-04-07:
Hvilke initiativer vil ministeren tage for at sikre, at ingen familier skal være afhængige af kirkehjælp for helt basale livsfornødenheder som tøj, sko og mad, sådan som det siden december 2009 har været tilfældet for 69 randrusianske børnefamilier bestående af 93 voksne og 146 børn?
Mette Reissmann (S), 2016-04-28:
For det andet står det også uvist, hvor langt ned i et produkt eller en virksomheds forsyningskæde, supply chain, man skal gå i hensynet til social og miljømæssig bæredygtighed, men det kan være, at ordføreren for beslutningsforslagsstillerne kan redegøre for det i sin tale.
Henrik Dam Kristensen (S), 2014-12-16:
Det, jeg synes er det vigtige her, er, at kommunerne fortsat får en afgørende indflydelse på at tilbyde deres arbejdsløse medborgere den bedst mulige mulighed for at komme tilbage til arbejdsmarkedet, dels ved hurtigere at kunne opkvalificeres, dels ved at få en tæt kontakt til virksomhederne.
Tom Behnke (KF), 2008-02-01:
Det er for så vidt forståeligt, at Putin føler, at det er nemmere med en stram styring, fordi en stram styring giver en umiddelbar ro i landet, mens frihed jo altså kan medføre kaos, hvis friheden går så langt, at den bliver til anarki, og hvis man glemmer, at det er frihed under ansvar.
Rasmus Nordqvist (ALT), 2017-03-28:
Så jeg tager ud på en lille tankerejse og siger, hvis jeg nu køber det princip: Nu leger vi, at vi har en optjening for den vandrende arbejdstager; en person har boet her i 6 år og betalt skat måned efter måned, mens vedkommendes børn stadig væk bor i Frankrig eller i Tyskland.
Mai Mercado (KF), 2015-01-27:
Vi havde jo i fredags en debat om L 99, hvor det bliver foreslået at tage passet fra nogle af de personer, og noget af det, jeg noterede mig, var, at Enhedslistens ordfører, fru Pernille Skipper, lagde meget vægt på de her bløde foranstaltninger, altså de meget bløde tiltag såsom mentorordninger, og det hele blev sådan lidt langhåret, lidt sødt og i virkeligheden måske også en smule naivt.
Bendt Bendtsen (KF), 2002-11-12:
Med forslaget sættes der i de kommende 5 år en årlig investeringsramme af på 1 mia. kr. til nyt udlejningsbyggeri, samtidig åbner forslaget jo mulighed for, at pensionsinstitutter som en del af et projekt kan opføre såvel boliger til udlejning som ejerlejligheder.
Elsebeth Gerner Nielsen (RV), 2001-05-15:
Løsningen går kort fortalt ud på, at vi regner med at have et skuespilhus færdigt på Kvæsthusbroen i 2006-2007, og vi kan glæde os over, at et skuespilhus på Kvæsthusbroen kan blive en lille smule billigere, end hvis det var blevet opført på Turbinehal-grunden. En anden grund til glæde er selvfølgelig, at vi nu står med en samlet løsning for Det Kongelige Teater.
Elsebeth Gerner Nielsen (RV), 2004-06-02:
Lad mig understrege, at sådan synes Det Radikale Venstre sådan set, at det burde være for alle danske statsborgere, at Danmark var et helle, som enhver dansk statsborger altid kunne vende hjem til sammen med sin familie. Vi ved, at det er der ikke flertal for, men jeg håber, der så kunne skaffes
Troels Lund Poulsen (V), 2010-12-01:
Der er heller ikke nogen tvivl om, at i en situation, hvor dansk økonomi er presset, giver det også god mening at se på, om alle vores ydelser er sammensat på en fornuftig måde, og derfor er jeg faktisk rigtig glad for, at vi nu kan fremlægge det her lovforslag, som er med til, synes jeg, at give bedre mening, end sådan som reglerne er gældende i dag.
Bjarne Laustsen (S), 2005-03-01:
Men jeg vil alligevel godt spørge ministeren, om ikke ministeren er enig i, at der er behov for mere information om det her, når man gang på gang ser, at virksomheder – og nogle gange også de samme virksomheder – overtræder de regler, som jo for nogles vedkommende bliver debatteret hver eneste ugedag herinde i Folketinget og også optræder i medierne.
Sophie Hæstorp Andersen (S), 2010-04-06:
Jeg synes, det interessante sådan set er, at vi jo har stemt for, at der skal være et udvidet frit valg efter 2 måneder, og hvis Venstre stod ved det, som står i forslaget til vedtagelse i dag, nemlig at det ultimative for at nedbryde uligheden i det danske sundhedsvæsen simpelt hen er, at vi har fået den her udvidede ret til behandlingsgaranti, hvorfor har man så behov for at blive ved med at bruge 700 mio. kr. om året på at lave en skattesubsidiering af de arbejdsgiverbetalte sundhedsforsikringer, som udelukkende kommer de erhvervsaktive mennesker til gode, men ikke pensionisten, ikke den psykisk syge, ikke vores børn?
Mai Henriksen (KF), 2012-11-27:
Det lyder jo i princippet rigtig fint, men kæden hopper hurtigt af, når man læser lidt længere ned, for når indsatsen skal målrettes, er det jo mærkeligt, at formålsbestemmelsen nu bliver bredere og mere rummelig end hidtil, og man kunne jo egentlig sige, at det er det modsatte af en målretning.
Carsten Hansen (S), 2003-05-27:
Derfor er vi nødt til at bore i det. Vi har hele tiden haft en mistanke om, at det var regeringens eget skattestop, der influerede på det, men efter at vi har fået den uvildige juridiske vurdering, må vi sige, at så bunder det måske dybere, på trods af at det passer meget godt med regeringens politik.
Victoria Velasquez (EL), 2026-01-15:
Og det er der, hvor jeg synes, at det er ekstemt kritisabelt, men også farligt, at vi i forhold til at tage det problem alvorligt på arbejdsmarkedet, men også i beskæftigelsessystemet, ikke er gode nok til at se, hvordan vi kan sikre jobåbninger og en indsats, hvor man faktisk ser det enkelte menneske og laver en individuel og helhedsorienteret ser, og hvad er det så, konsekvenserne af det er?
Kristian Thulesen Dahl (DF), 2013-05-29:
Da vi sad og forhandlede dagpengeområdet som en af flere ting tilbage i 2011, var det vores vurdering, at der ville være en større vækst i det danske samfund hurtigere, end der er kommet, altså, at der simpelt hen ville komme en hurtigere tilbagekomst, kan man sige, efter finanskrisen end det, der var tilfældet.
Else Theill Sørensen (KF), 2002-03-21:
vil jeg også tillade mig at citere, hvad jeg selv sagde: »Mennesker fra en kultur med et familiemønster og et menneskesyn, som er helt anderledes end vores«. Og jeg synes godt, det må være tilladt at indrømme, at når store dele af den befolkning, der nu bor i Danmark, har et familiemønster, som gør, at far, når datteren bliver født, bestemmer, hvem hun skal giftes med, at han måske bliver truet på livet, når han bryder den kontrakt, hvis han oven i købet gerne selv vil bryde den, så synes jeg godt, jeg må have lov at sige, at det familiemønster og de mennesker for mig er mere fremmede end en svensk familie, der flytter fra Malmø til København.
Vibeke Peschardt (RV), 1998-04-21:
Det var nemlig alle ændringerne til godskørselsloven, som der virkelig var noget trafikpolitisk, kan man sige, gods i. Grunden til, at vi nu har fat i lovforslaget en gang til, altså i en barberet form, er dels, at der er et EF-direktiv, som skal på plads inden september, dels at der skal ske en udmøntning af regeringens aftale med kommunerne om økonomien for 1998, nemlig en fordeling af midler fra parkeringsafgifter.
Martin Glerup (S), 1998-12-08:
Amterne har jo i dag udpeget 35 pct. af hele Danmarks areal som områder med særlige drikkevandsinteresser, men det er helt nødvendigt at udpege de allermest sårbare zoner, som kræver en helt ekstraordinær beskyttelse, for hvis udpegningen er unøjagtig og følgelig omfatter for store områder, vil forureningen blive bekæmpet med spredehagl og ikke målrettet og effektivt.
Ole Birk Olesen (LA), 2012-04-10:
Det er jo omkostningen ved det samfund, vi har skabt her, at der beklageligvis er røget noget ansvar fra familierne og over til det offentlige; et ansvar, som man vel ret beset må sige egentlig bedst er hos familierne, for det er trods alt der, at båndene knytter familiemedlemmerne sammen af ren og skær kærlighed, og ikke fordi der er nogle, der får penge for at passe på hinanden.
Per Clausen (EL), 2009-03-26:
For der er for mig at se ikke nogen tvivl om, at hvis man ikke er meget omhyggelig, når man ser på de aftaler, der bliver indgået, er der en meget stor risiko for, at fokuseringen på forskningsfrihed, fokuseringen på ytringsfrihed, fokuseringen på de studerendes og de ansattes medbestemmelse godt kunne blive slækket en lille smule i processen.
Per Clausen (EL), 2006-06-02:
Vi har set, hvordan Ruslands magt over gasforsyningen til Europa også bruges politisk af Putin og kan få alvorlige konsekvenser for borgerne i både Wien og Hamborg, og hvis den danske energipolitik går i den retning, altså gasretningen, kan vi også ende med at blive afhængige af en sådan forsyningskilde.
Finn Sørensen (EL), 2015-04-14:
Jeg vil gerne bede ordføreren forholde sig til, om ordføreren er enig i de advarsler, som LO og FTF påpeger i deres høringssvar, hvor man jo meget klart skriver, at det må forventes, at disse faldende refusionssatser vil skabe et stærkt økonomisk incitament i kommunerne til at presse borgere ud af offentlig forsørgelse – en tendens, der allerede viser sig i kommunerne i form af, at sygedagpenge bliver lukket ved hjælp af § 7 i sygedagpengeloven inden uge 22. Deler ordføreren den bekymring, som LO og FTF kommer med her?
Søren Søndergaard (EL), 1999-12-10:
Hvorimod, hvis man er blevet 18 år, og hvis man har boet 7 år i Danmark, kan man gå op og søge et dansk statsborgerskab gennem Folketinget. Så det er ikke hurtigere gennem en erklæring, og det helt absurde er, at hvis vi snakker kriminelle, så vil der være folk, der vil kunne se deres fordel i ikke at bruge erklæringsreglen, men bruge statsreglen.
Colette L. Brix (DF), 2003-10-23:
Det tager altså lidt tid at komme ind i sådan nogle ting, og det ved hr. Jan Trøjborg godt. Jeg synes, at vi har arbejdet flittigt med det, og jeg er sikker på, at når vi nu går tilbage i udvalget, finder vi ud af, hvad det er, det her skal lande på.
Kristian Jensen (V), 2002-12-09:
Vi tror på, at det folkeskoleforlig, der er indgået, er med til at hæve fagligheden og standarden og kvaliteten i folkeskolen, og det er trods alt det, der er det vigtigste mål, nemlig at børnene får den bedst mulige uddannelse. Til hr. Jørn Pedersen vil jeg sige: Jeg ved ikke, om jeg skal kalde ydelsen helt genial, men jeg er ret sikker på, at de 128.000 modtagere nu synes, at den ikke er så ringe endda den engangsydelse.
Tom Behnke (FP), 1998-12-08:
Jeg lyttede med meget stor fornøjelse til Dansk Folkepartis ordfører, for jeg kan jo forstå på det hele, at Dansk Folkeparti ikke bare har kopieret Fremskridtspartiets partiprogram, men oven i købet har kopieret vores ordførertaler, for jeg kunne i hvert fald i første halvdel af hr. Svend Aage Fauerholdts tale her ord til andet genkende det, der blev sagt, som var det talt af min egen mund.
Ole Sohn (SF), 2005-04-21:
Det er klart, at en række af de elementer, der ligger i forslaget, er vi selvfølgelig for, i og med at vi skal sikre, at regionerne bliver omfattet af Ombudsmandsinstitutionen og lignende, men vi synes, at en række af de bemærkninger, som hr. Morten Bødskov fra Socialdemokratiet kom med, bl.a. om udliciterede selskaber og lignende, bør komme til at indgå i udvalgsarbejdet, så vi får skruet loven sammen på en forsvarlig og dækkende måde.
Kim Edberg Andersen (DD), 2025-03-19:
Man kan ringe til Dansk Kennel Klub, og der var faktisk en udmærket repræsentant med i det segment, som jeg selv har kendt til igennem årtier, og som er meget, meget dygtig og kompetent, og hvis ikke den person selv kan fortælle, hvad der skal til, så er jeg også helt sikker på, at hun kan stikke ministeriet en hel liste med telefonnumre, sådan at vi hurtigt kan få sat det her i værk.
Aaja Chemnitz Larsen (IA), 2016-04-19:
Lovforslaget omfatter flere mineraler og råstoffer, end Grønland formodentlig kommer til at eksportere, og eksportkontrollen handler således ikke kun om nukleart materiale, men om næsten alle miner, som kan tænkes i Grønland, herunder omfattende nikkel, kobber, molybdæn, titanium og andre grundstoffer og mineraler.
Eva Flyvholm (EL), 2018-03-23:
Man er udmærket godt klar over, at den er gal med det her uddannelsesloft, og vi kan nu se, at elev- og studenterbevægelsen har fået lavet en undersøgelse, som faktisk viser, at kun ca. 20 pct. af danskerne synes, at der er nogen som helst mening i det her med uddannelsesloftet.
Jørn Pedersen (S), 1998-01-15:
Jeg synes, der her er tale om et meget lidt gennemtænkt beslutningsforslag, og jeg har meget svært ved at se, at de partier, der har en chance for at blive bærende og styrende rundt omkring i det kommunale system, kan gå ind for, at vi skal gennemføre den desavouering af det kommunale selvstyre, vi ser her.
Martin Lidegaard (RV), 2004-06-01:
Med mit forholdsvis ringe bekendtskab til roens anatomi kan jeg godt bekræfte det, hr. Thor Gunnar Kofoed netop har sagt om roens stok, og pointen er jo ganske rigtigt, at dette lovforslag netop handler om sameksistens. Vi har tidligere tilkendegivet - og jeg tør i hvert fald ikke udstede nogen som helst anden garanti - at nu er der gravet så dybt, som man med rimelighed kan forlange.
Thomas Danielsen (V), 2013-02-28:
Det var også netop det, der var flere, der var bekymrede for, altså hvor mange af de personlige oplysninger kommunerne skal kunne bruge til kampagner m.m. Derfor kan man ikke lade være med at gøre sig den tanke, om der ikke er en grænse for, hvor mange personlige oplysninger der skal videregives, og som egentlig ikke rager myndighederne.
Lene Espersen (KF), 2011-03-18:
Det andet, der er historisk, og det er der flere ordførere der har været inde på, er naturligvis, at vi har oplevet en helt enestående international opbakning til rent faktisk at gribe ind og på mange måder billedligt talt trække en streg i sandet i forhold til et regime som Gaddafis eller lignende regimer, der måtte have et ønske om at undertrykke deres befolkning.
Anne Sophie Callesen (RV), 2022-02-11:
Når vi så alligevel ikke vil stemme for beslutningsforslaget, er det selvfølgelig, fordi det er ret tydeligt, hvad ånden i det her er – hvor det skal føre hen, og hvilket signal det vil sende, hvis vi vedtager det her forslag – men også fordi jeg mener, at det er ret godt belyst, hvilke fordele der er ved at være med i konventionen.
Ellen Trane Nørby (V), 2019-01-30:
Men det ændrer ikke på, at lovgivningsmæssigt og i forhold til skæringsdatoen og også den politiske aftale fremgår det meget klart af lovforslaget, at vi i høj grad skelner mellem nye sager – jeg tror også, det er det, der fremgår af det svar, som spørgeren læste op – afgjort efter den 1. juli 2018 og så gamle sager, hvor det jo er den lovgivning, der var gældende, såvel som den afgørelse, der ligger i bl.a. Højesteret om nogle af sagerne, der i sidste ende vil være afgørende.
Stine Brix (EL), 2015-02-19:
Og i den sammenhæng endte det med, at Enhedslisten, SF og Socialdemokraterne måtte forlade forhandlingerne om HPV-vaccine, som vi i øvrigt synes er ganske fornuftigt, men som jeg er fuldstændig overbevist om man godt kunne have fundet en anden finansiering til, hvis man havde villet.
Ole Stavad (S), 2004-10-26:
Det sidste, der skete, var, at det punkt, der af os havde været rejst utallige gange – jeg tror også, mens vi sad i den større kreds, i nogle omgange til hr. Thulesen Dahls irritation – nemlig de økonomiske problemstillinger, ikke mindst på det sociale område, måtte vi meget imod regeringens ønske insistere på overhovedet at få til forhandling.
Poul Nødgaard (DF), 2003-04-22:
Det er jo en debat, der finder sted med passende mellemrum, cirka hvert andet år; sidste gang var det i hvert fald i maj 2001, vi havde en lignende debat her i Folketinget, og jeg må nok konstatere, at der er mange lyspunkter, ikke mindst for udkantsområderne, når vi ser på landdistrikternes situation.
Inge-Lene Ebdrup (V), 2003-04-10:
Det må jo være det, der er betegnende for hr. Carsten Bo Jensens bemærkninger, for jeg har sagt gentagne gange i dag: Venstre er positive over for at udvide råderetten i forhold til i dag, vi er positive over for at forenkle reglerne i den almene sektor i forhold til i dag, og vi er meget positive over for at give lejerne mulighed for at købe deres bolig.
Sophie Hæstorp Andersen (S), 2002-04-19:
Den unge mand holdt fast, men jeg kan godt forstå, at det ikke er alle mænd, der holder fast. Hvad vil Venstre gøre for at sikre, at der bliver lige muligheder for mænd og kvinder, når det gælder om at tage del i barsel og være der i barnets første levedage og levemåneder og leveår?
Morten Østergaard (RV), 2007-02-01:
Og Europarådets generalsekretær har spurgt alle landene om, hvilke remedier de har til at forhindre, at noget sådant forekommer igen, og hans konklusion er klar: Der er stort set ingen lande, der har et tilstrækkeligt juridisk fundament for at forhindre, at den her type aktiviteter foregår, og for at føre kontrol med udenlandske efterretningstjenesters aktiviteter.
Lars Kramer Mikkelsen (S), 2003-05-20:
Men jeg vil godt sige, at jeg ikke synes, det er noget kønt forløb, som V, K og Dansk Folkeparti præsenterer Folketinget for i den her sammenhæng, nemlig at indgå en aftale om, hvem der ikke kan få dansk statsborgerskab, og hvem der kan få dansk statsborgerskab, uden at forhandle det bredt i Folketingssalen; indgå en aftale bag lukkede døre og nedrullede gardiner og så i øvrigt ikke engang sikre sig sit parlamentariske grundlag, samtidig med at man laver sådan en aftale.
Jørgen Estrup (RV), 1999-04-16:
Men det er altså ikke praksis i Folketinget, og derfor vil jeg godt spørge Dansk Folkeparti, om det dog ikke var mere konsekvent - set i lyset af, hvordan man reagerede på regeringens beslutningsforslag i oktober, som man bestemt ikke havde noget pænt at sige om - at man også her tog det samme standpunkt.
Marianne Jelved (RV), 1998-12-08:
De politiske og økonomiske konsekvenser, der følger af, at Danmark står uden for euroen, er selvfølgelig centrale i de overvejelser, regeringen gør sig om Danmarks fremtidige placering i det europæiske økonomiske samarbejde. Regeringen vil fortsætte sine bestræbelser på at gøre sin indflydelse gældende på de forskellige områder af det økonomisk-politiske samarbejde i EU, og herudover er det helt afgørende, at vi tilrettelægger den økonomiske politik efter, hvad der er bedst muligt, selv om vi står uden for euroen.